CELEX: 32007R1142
Language: lv
Date: 2007-10-01 00:00:00
Title: Komisijas Regula (EK) Nr. 1142/2007 ( 2007. gada 1. oktobris ) par atļauju preparāta 3-fitāze ( Natuphos ) kā dzīvnieku barības piedevas jaunam lietojumam (Dokuments attiecas uz EEZ)

2.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 256/20
            
         
      KOMISIJAS REGULA (EK) Nr. 1142/2007
   (2007. gada 1. oktobris)
   par atļauju preparāta 3-fitāze (Natuphos) kā dzīvnieku barības piedevas jaunam lietojumam
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumā bija iekļauta sīkāka informācija un pievienoti dokumenti, kas vajadzīgi saskaņā ar Regulas (EK) Nr. 1831/2003 7. panta 3. punktu.
            
         
               (3)
            
            
               Pieteikums attiecas uz atļauju Aspergillus niger (CBS 101 672) ražotā enzīmu preparāta 3-fitāze (Natuphos 5 000, Natuphos 5 000 G, Natuphos 5 000 L, Natuphos 10 000 G un Natuphos 10 000 L) kā dzīvnieku barības piedevas jaunam lietojumam dējējvistām un gaļas tītariem; to iekļaus piedevu kategorijā “zootehniskās piedevas”.
            
         
               (4)
            
            
               Ar Regulu (EK) Nr. 243/2007 (2) minētā enzīmu preparāta lietošana bija atļauta atšķirtiem sivēniem, gaļas cūkām un gaļas cāļiem.
            
         
               (5)
            
            
               Eiropas Pārtikas nekaitīguma iestāde (“iestāde”) 2007. gada 17. aprīļa atzinumā secināja, ka Aspergillus niger (CBS 101 672) ražotajai 3-fitāzei (Natuphos 5 000, Natuphos 5 000 G, Natuphos 5 000 L, Natuphos 10 000 G un Natuphos 10 000 L) nav kaitīgas ietekmes uz dzīvnieku un cilvēku veselību vai vidi (3). Atzinumā minēts arī tas, ka preparāts nerada nekādu citu risku, kas atbilstīgi Regulas (EK) Nr. 1831/2003 5. panta 2. punktam varētu būt iemesls minētās piedevas aizliegšanai. Saskaņā ar minēto atzinumu preparāta lietošanai nav kaitīgas ietekmes uz šīm dzīvnieku papildu kategorijām. Iestādes atzinumā ieteikts ieviest atbilstošus pasākumus lietotāju drošībai. Tomēr tā neuzskata, ka vajag ieviest īpašas pēcpārdošanas uzraudzības prasības. Šajā atzinumā arī apstiprināts ar Regulu (EK) Nr. 1831/2003 izveidotās Kopienas references laboratorijas iesniegtais ziņojums par dzīvnieku barībā lietotās dzīvnieku barības piedevas analīzes metodi.
            
         
               (6)
            
            
               Šā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 1. oktobrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 73, 13.3.2007., 4. lpp.
   
      (3)  Zinātnes ekspertu grupas piedevu un produktu vai dzīvnieku barībā izmantoto vielu jomā atzinums par Aspergillus niger ražotā enzīmu preparāta Natuphos (3-fitāze) drošumu un iedarbīgumu dējējvistām un gaļas tītariem. Pieņemts 2007. gada 17. aprīlī. The EFSA Journal (2007) 472, 1–4.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās dzīvnieku barības ar mitruma saturu 12 % aktīvās vienības/kg
               
            
                  Zootehnisko piedevu kategorija. Funkcionālā grupa: gremošanas veicinātāji
               
            
                  4a1600
               
               
                  
                     BASF Aktiengesellschaft
                  
               
               
                  3-fitāze EK 3.1.3.8.
                  (Natuphos 5 000 Natuphos 5 000 G Natuphos 5 000 L Natuphos 10 000 G Natuphos 10 000 L)
               
               
                  
                               
                           
                           
                              Piedevas sastāvs
                              
                                 Aspergillus niger (CBS 101 672) ražota 3-fitāze ar minimālo aktivitāti:
                              cietā veidā – 5 000 FTU (1)/g
                              šķidrā veidā – 5 000 FTU/ml
                           
                        
                               
                           
                           
                              Aktīvās vielas raksturojums:
                              
                                 Aspergillus niger (CBS 101 672) ražota 3-fitāze
                           
                        
                               
                           
                           
                              Analīzes metode (2)
                              
                              Kolorimetriska metode, ar ko mēra neorganisko fosfātu, ko enzīms izdala no fitāta substrāta.
                           
                        
               
                  Dējējvistas
               
               
                  —
               
               
                  250 FTU
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg kompleksās barības: 300–400 FTU.
                           
                        
                              3.
                           
                           
                              Izmantošanai dzīvnieku barībā, kas satur vairāk par 0,23 % ar fitīnu saistītā fosfora.
                           
                        
               
                  22.10.2017.
               
            
                  Gaļas tītari
               
               
                   
               
               
                  250 FTU
               
               
                   
               
               
                  
                              1.
                           
                           
                              Piedevas un premiksa lietošanas instrukcijā norāda glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg kompleksās barības: 500 FTU.
                           
                        
                              3.
                           
                           
                              Izmantošanai dzīvnieku barībā, kas satur vairāk par 0,23 % ar fitīnu saistītā fosfora.
                           
                        
            
         (1)  1 FTU ir fermenta daudzums, kas tad, ja pH ir 5,5 un temperatūra 37 °C, no nātrija fitāta atbrīvo 1 mikromolu neorganiska fosfāta minūtē.
      
         (2)  Sīkāka informācija par analīzes metodi ir pieejama Kopienas references laboratorijas tīmekļa vietnē: www.irmm.jrc.be/crl-feed-additives